
PARLAMENTUL ROMÂNIEI

CAMERA DEPUTAŢILOR

Comisia pentru politică  economică,  reformă şi privatizare

Bucureşti, 

Nr.   21/I/ 393 /28.05 2002

Comisia pentru industrii şi servicii

Bucureşti, 

Nr.23/88/28.05.2002 

R  A  P  O  R  T      C  O  M  U  N

asupra proiectului de Lege privind desfăşurarea unor activităţi economice de către persoane fizice.

        1. În conformitate cu prevederile art. 89 şi 107 din Regulamentul Camerei Deputaţilor, Comisia pentru politică economică, reformă şi privatizare şi Comisia pentru industrii şi servicii au fost sesizate spre dezbatere şi avizare în fond, în procedură de urgenţă, cu proiectul de Lege privind desfăşurarea unor activităţi economice de către persoane fizice, trimis cu adresa nr. 195/ 18.04.2002

          La întocmirea prezentului raport, Comisia a avut în vedere:

· avizul nr.243/21.02.2002 al Consiliului Legislativ; 

· avizul nr.487/28.02.2002 al Consiliului Economic şi Social;

· avizul nr.195/21.05.2002 al Comisiei juridică, de disciplină şi imunităţi;

- avizul nr. 232/23.04.2002 al Comisiei pentru buget, finanţe şi bănci.



        Acest proiect de lege reglementează condiţiile de autorizare şi de desfăşurare a activităţilor economice  ale persoanelor fizice.


        În baza art.45 din Acordul de asociere între România şi Uniunea Europeană,  în acest proiect de Lege, sunt incluse reglementări privind dreptul cetăţenilor români şi al cetăţenilor străini din statele membre ale Uniunii Europene de a desfăşura activităţi în România în calitate de angajaţi proprii.




     De asemenea, s-au avut în vedere şi au fost preluate principiile de bază din Directiva 1999/42/CE a Parlamentului European şi a Consiliului din 7 iunie 1999 privind sistemul general de recunoaştere a diplomelor pentru activităţile profesionale.


         În acelaşi timp, se stabilesc atribuţiile consiliilor locale, primăriilor şi prefecturilor cu privire la condiţiile de autorizare, eliberare a autorizaţiilor şi de control asupra activităţilor economice ale persoanelor fizice, precum şi drepturile şi obligaţiile persoanelor fizice care decurg din autorizaţiile obţinute. 

         Potrivit prevederilor art. 60 din Regulamentul Camerei Deputaţilor, membrii Comisiei pentru politică economică, reformă şi privatizare au examinat acest proiect de Lege, în şedinţa din data de 22 mai 2002, iar  membrii Comisiei pentru industrii şi servicii în şedinţele din 7, 8 şi 15 mai 2002.

                2. Proiectul de Lege face parte din categoria legilor organice, potrivit prevederilor art. 74 (1) din  Constituţie.

         3. La dezbaterea proiectului au participat ca invitaţi, în conformitate cu prevederile art.51 şi 52 din Regulamentul Camerei Deputaţilor din partea Ministerului pentru  Întreprinderile Mici şi Mijlocii şi Cooperaţie:  domnul Eugen Popel -  secretar general, doamna Mihaiela Smârcea – şef serviciu legislaţie şi doamna Raluca Istrate – consilier juridic, iar din partea Ministerului Muncii şi Solidarităţii Sociale domnul Laurenţiu Ungureanu – director general şi doamna Cristina Stroie – inspector de specialitate.

                4. La lucrările Comisiei pentru politică economică, reformă şi privatizare au fost prezenţi 28 deputaţi, din totalul de 31 membri ai Comisiei, iar din partea Comisiei pentru industrii şi servicii 23 deputaţi din totalul de 26 membri.

         5. Proiectul de lege a fost adoptat de Senat în şedinţa din 11 aprilie 2002.

         În urma dezbaterilor, Comisiile propun, cu unanimitate de voturi, admiterea cu modificări a proiectului de Lege  privind desfăşurarea unor activităţi economice de către persoane fizice. 

I. Amendamente admise

      În urma examinării,  Comisiile propun ca acest proiect de Lege să fie supus, spre dezbatere şi adoptare în plenul Camerei Deputaţilor cu următoarele amendamente:

Nr.

crt.
Text iniţial

(text Senat)
Text propus de Comisii

(autorul amendamentului)
Motivarea propunerii amendamentelor

0
1.
2.
3.

1
Titlul legii

LEGE

privind organizarea şi desfăşurarea unor activităţi economice de către persoane fizice


Nemodificat


2
CAPITOLUL I

Dispoziţii generale


Nemodificat


3
Art.1. - (1) Persoanele fizice, cetăţeni români şi cetăţeni ai statelor membre ale Uniunii Europene şi ai celorlalte state apaţinând spaţiului economic european, pot desfăşura activităţi economice pe teritoriul României, în mod independent, şi pot constitui asociaţii familiale, în condiţiile prevăzute de prezenta lege.


Art.1. - (1) Persoanele fizice, cetăţeni români sau cetăţeni ai statelor membre ale Uniunii Europene şi ai celorlalte state apaţinând spaţiului economic european,  pot desfăşura activităţi economice pe teritoriul României, în mod independent, sau pot constitui asociaţii familiale, în condiţiile prevăzute de prezenta lege.

Deputat Robert Raduly - UDMR

Deputat Ioan Bivolaru - PSD-SDU

Deputat Istvan Antal – UDMR


Pentru a se evita confuzia privind îndeplinirea cumulativă a celor două condiţii.

4
(2) Prevederile prezentei legi nu se aplică persoanelor fizice care au dreptul de a exercita profesii liberale, în baza unor legi speciale. În normele metodologice va fi stabilit şi nomenclatorul profesiilor liberale.


(2) Prevederile prezentei legi nu se aplică persoanelor fizice care au dreptul de a exercita profesii libere, în baza unor legi speciale. În normele metodologice va fi stabilit şi nomenclatorul profesiilor libere.

Comisia pentru buget, finanţe şi bănci

Comisia pentru industrii şi servicii


Termenul "profesie liberă" este deja consacrat în legislaţia existentă. 

Ex: Legea nr.51/1995 pentru organizarea şi exercitarea profesiei de avocat, alin.(1) al art.1.

5
(3) Persoanele fizice şi asociaţiile familiale pot fi autorizate să desfăşoare activităţi economice în toate domeniile, meseriile şi ocupaţiile, cu excepţia celor interzise prin lege.


(3) Persoanele fizice definite la alin.(1) şi asociaţiile familiale pot fi autorizate să desfăşoare activităţi economice în toate domeniile, meseriile şi ocupaţiile, cu excepţia celor stabilite sau interzise prin legi speciale.

Deputat Ioan Bivolaru - PSD-SDU

Deputat Aurelia Vasile - PSD-SDU


Pentru delimitarea persoanelor fizice faţă de asociaţia familială.

 

6
Art.2. - (1) Asociaţia familială se poate înfiinţa la iniţiativa unei persoane fizice şi se constituie din membrii de familie ai acesteia, care locuiesc şi gospodăresc împreună.


Art.2. - (1) Asociaţia familială se poate înfiinţa la iniţiativa unei persoane fizice şi se constituie din membrii de familie ai acesteia, care domiciliază în aceeaşi localitate.

Deputat Ioan Bivolaru - PSD-SDU

Deputat Aurelia Vasile - PSD-SDU

Deputat Florentin Sandu - PSD-SDU


De regulă, copiii majori care gospodăresc împreună cu părinţii nu au acelaşi domiciliu.

7
(2) În sensul alin.(1) se asimilează termenului de familie, bărbatul şi femeia necăsătoriţi, cu copiii lor şi ai fiecăruia dintre ei, care locuiesc şi gospodăresc împreună.


Se elimină

Comisia pentru industrii şi servicii
Noţiunea de familie este stabilită de legile în vigoare (Codul familiei).

8
(3) Asociaţia familială este reprezentată, în relaţiile cu terţii, de persoana din iniţiativa căreia s-a înfiinţat sau de persoana împuternicită de aceasta, denumită în continuare reprezentantul asociaţiei familiale.


(3) Asociaţia familială este reprezentată, în relaţiile cu terţii, de persoana din iniţiativa căreia s-a înfiinţat sau de persoana împuternicită de aceasta.

Deputat Ioan Bivolaru - PSD-SDU

Deputat Aurelia Vasile - PSD-SDU


Iniţiatorul este reprezentantul asociaţiei familiale.

Reprezentarea iniţiatorului se poate realiza prin mijloace stabilite de alte legi.

9
Art.3. - (1) Persoana fizică ce, prin forţe proprii, desfăşoară activităţi economice în mod independent, precum şi persoanele fizice care sunt membri ai asociaţiilor familiale, fără a implica raporturi de muncă faţă de un angajator au, în sensul prezentei legi, calitatea de angajat propriu.


Nemodificat


10
(2) Calitatea de angajat propriu se referă la dreptul de a fi asigurat în sistemul public de pensii şi alte drepturi de asigurări sociale, al asigurărilor sociale de sănătate şi al asigurărilor pentru şomaj, în condiţiile prevăzute de legile care reglementează aceste domenii.


Nemodificat


11
Text nou
La art.3 se introduce un nou alineat (3) după cum urmează:

(3) Persoanele fizice care desfăşoară activităţi economice în mod independent şi asociaţiile familiale autorizate în condiţiile prezentei legi nu pot angaja persoane cu contract individual de muncă pentru desfăşurarea activităţilor autorizate.

Deputat Dumitru Chiriţă - PSD-SDU

Deputat Valentin Calcan - PSD-SDU

Deputat Ioan Bivolaru - PSD-SDU

Deputat Aurelia Vasile - PSD-SDU


Prezenta lege are în vedere ca aceste forme de desfăşurare a unei activităţi să fie exclusiv destinate persoanelor fizice sau membrilor asociaţiilor familiale care execută prin forţe proprii activităţile autorizate.

12
Art.4. - Pentru desfăşurarea activităţilor economice în mod independent sau în cadrul asociaţiilor familiale, persoana fizică, respectiv, membrii asociaţiei familiale trebuie să îndeplinească următoarele condiţii:


Art.4 va avea următorul cuprins:

(1) - Pentru desfăşurarea activităţilor economice în mod independent sau în cadrul asociaţiilor familiale, persoana fizică, respectiv, membrii asociaţiei familiale care au calitatea de angajat propriu trebuie să îndeplinească următoarele condiţii:

Deputat Ioan Bivolaru - PSD-SDU

Deputat Aurelia Vasile - PSD-SDU


Pentru a nu se realiza confuzia între membrii familiei definit la art.2 alin.(1) şi membrul familiei care are calitatea de angajat propriu.

13
a) să fi împlinit vârsta de 18 ani;


a) să fi împlinit vârsta de 16 ani cu excepţia celor care desfăşoară activităţi economice în mod independent sau a reprezentanţilor asociaţiei familiale care trebuie să fi împlinit vârsta de 18 ani;

Deputat Florentin Sandu - PSD-SDU

Deputat Valentin Calcan - PSD-SDU


Pentru ceilalţi membri ai asociaţiei familiale se dă posibilitatea de a desfăşura activităţi economice de la vârsta de 16 ani conform prevederilor Constituţiei art.45 alin.(4).

14
b) starea sănătăţii, dovedită cu certificat medical, eliberat în condiţiile legii, să le permită desfăşurarea activităţii pentru care se solicită autorizaţia;


Nemodificat


15
c) să aibă calificarea necesară desfăşurării activităţii economice pentru care se solicită autorizaţia;


Nemodificat


16
d) să posede autorizaţia specială emisă de organele competente, potrivit legii, pentru desfăşurarea activităţilor economice a căror exercitare necesită o autorizare specială, conform legii;


Nemodificat


17
e) să deţină autorizaţia eliberată în condiţiile prezentei legi;


Se elimină
Litera e) devine alineatul 2 modificat al aceluiaşi articol.

18
f) să nu fi fost condamnaţi prin hotărâre judecătorească rămasă definitivă, pentru săvârşirea infracţiunii prevăzute la art.281 din Codul penal, a altor infracţiuni privind regimul legal stabilit pentru unele activităţi economice sau a infracţiunii de fals.


Nemodificat


19
Text nou
La art.4 se introduce un nou alineat (2) cu următorul cuprins:
(2) Persoana fizică ce desfăşoară activităţi economice în mod independent şi asociaţia familială trebuie să deţină autorizaţia eliberată în condiţiile prezentei legi.
Deputat Ioan Bivolaru - PSD-SDU

Deputat Aurelia Vasile - PSD-SDU
A fost omisă autorizarea asociaţiei famliale.

20
CAPITOLUL II

Autorizarea. Condiţii pentru desfăşurarea activităţii. Renunţarea la autorizare


CAPITOLUL II

Autorizarea. Condiţii pentru desfăşurarea activităţii. Anularea autorizaţiei

Comisia pentru industrii şi servicii


Anularea autorizaţiei presupune atât renunţarea cât şi neîndeplinirea uneia din condiţiile de acordare a acesteia.

Pentru corelare cu prevederile OUG 76/2001.

21
Art.5. - (1) Autorizaţia pentru desfăşurarea de către persoane fizice a unor activităţi în mod independent, cât şi pentru înfiinţarea şi funcţionarea de asociaţii familiale se eliberează, la cerere, de primarii comunelor, oraşelor, municipiilor, respectiv ai sectoarelor municipiului Bucureşti, pe raza cărora persoanele fizice îşi au domiciliul sau urmează să-şi desfăşoare activitatea, după caz.


Art.5. - (1) Autorizaţia pentru desfăşurarea de către persoane fizice a unor activităţi economice în mod independent, cât şi pentru înfiinţarea şi funcţionarea de asociaţii familiale, numită în continuare autorizaţie se eliberează, la cerere, de către primarii comunelor, oraşelor, municipiilor, respectiv ai sectoarelor municipiului Bucureşti, pe raza cărora persoanele fizice îşi au domiciliul.

Deputat Ioan Bivolaru - PSD-SDU

Deputat Aurelia Vasile - PSD-SDU

Deputat Octavian Purceld – PRM


Pentru simplificarea exprimării în textul legii.

Declaraţia privind venitul global se face la organul administraţiei financiare în raza căruia persoanele fizice îşi au domiciliul.

22
(2) Persoanelor fizice care nu au domiciliul în România li se eliberează autorizaţiile prevăzute la alin.(1) de primarii unităţilor administrativ-teritoriale pe raza cărora îşi au reşedinţa sau urmează să-şi desfăşoare activitatea, după caz.

(2) Persoanelor fizice care nu au domiciliul în România li se eliberează autorizaţiile prevăzute la alin.(1) de către primarii unităţilor administrativ-teritoriale pe raza cărora îşi au reşedinţa.

Deputat Ioan Bivolaru - PSD-SDU

Deputat Aurelia Vasile - PSD-SDU

Deputat Octavian Purceld – PRM


Declaraţia privind venitul global se face la organul administraţiei financiare în raza căruia persoanele fizice îşi au domiciliul.

23
(3) Autorizaţia pentru desfăşurarea de către persoane fizice a unor activităţi în mod independent, cât şi pentru înfiinţarea şi funcţionarea de asociaţii familiale se vizează anual de autoritatea publică emitentă, prevăzută la alin.(1).


Art. 5 (3) se elimină.

Deputat Robert Raduly - UDMR

Deputat Istvan Antal - UDMR

Deputat Bondi Gyongyike - UDMR

Deputat Ioan Bivolaru - PSD-SDU
Eliminarea vizelor anuale pentru simplificare procedurală. 

Prin declaraţia de venit persoanele fizice şi asociaţiile familiale îşi reactualizează autorizaţia.



24
Text nou
La art. 5 se introduce un alineat nou (4) cu următorul cuprins:

(4) Autorizaţia va cuprinde în mod obligatoriu activitatea principală, codificată conform clasificării activităţii din economia naţională - CAEN, clasă de 4 caractere, potrivit legii.

Comisia pentru industrii şi servicii


Pentru corelare cu prevederile OUG 76/2001.

În concordanţă cu reglementările aflate în vigoare şi necesară pentru raportare statistică.

 

25
Art.6. - (1) Persoanele fizice şi asociaţiile familiale au dreptul să desfăşoare numai activităţile pentru care sunt autorizate.


Art.6. - (1) Persoanele fizice care desfăşoară activităţi economice în mod independent şi asociaţiile familiale au dreptul să desfăşoare numai activităţile pentru care sunt autorizate.

Comisia pentru industrii şi servicii


În concordanţă cu titlul legii.

26
(2) Pentru desfăşurarea altei activităţi care nu este prevăzută în autorizaţie, este necesară completarea autorizaţiei ori, după caz, o altă autorizaţie.


(2) Pentru desfăşurarea altei activităţi care nu este prevăzută în autorizaţie, este necesară completarea autorizaţiei.

Deputat Florentin Sandu - PSD-SDU

Deputat Valentin Calcan - PSD-SDU

Deputat Istvan Antal - UDMR


Pentru evitarea evaziunii fiscale un cetăţean nu poate deţine decât o singură autorizaţie.

27
Text nou
La art.6 se introduce un nou alineat (3) cu următorul cuprins:

(3) O persoană fizică ce desfăşoară activităţi economice în mod independent sau o asociaţie familială are dreptul de a deţine o singură autorizaţie.

Deputat Florentin Sandu - PSD-SDU

Deputat Valentin Calcan - PSD-SDU

Deputat Istvan Antal - UDMR


Idem poz.26.

28
Art.7. - (1) Pentru obţinerea autorizaţiilor în vederea desfăşurării de către persoanele fizice a unor activităţi în mod independent sau pentru înfiinţarea şi funcţionarea de asociaţii familiale, persoana fizică sau, după caz, reprezentantul asociaţiei familiale, trebuie să depună o documentaţie care cuprinde:


Art.7. - (1) Pentru obţinerea autorizaţiilor în vederea desfăşurării de către persoanele fizice a unor activităţi economice în mod independent sau pentru înfiinţarea şi funcţionarea de asociaţii familiale, persoana fizică sau, după caz, reprezentantul asociaţiei familiale, trebuie să depună o documentaţie care cuprinde:

Comisia pentru industrii şi servicii
Idem poz.6.

29
a) cerere tip;


a) cerere tip care în cazul asociaţiei familiale trebuie să conţină semnăturile tuturor membrilor asociaţiei;

Deputat Florentin Sandu - PSD-SDU

Deputat Gheorghe Marin – PSD


Numai membrii familiei care şi-au exprimat acordul scris pot face parte din asociaţii.

30
b) cazierul judiciar;


Nemodificat


31
c) copii de pe actele de identitate;


Nemodificat


32
d) certificatul medical pentru persoana fizică, respectiv pentru membrii asociaţiei familiale, prevăzut la art.4 lit.b);


Nemodificat


33
e) actele din care să rezulte calitatea de membru de familie sau de persoană asimilată membrului de familie, precum şi faptul că locuiesc şi gospodăresc împreună, având acelaşi domiciliu sau reşedinţă, pentru înfiinţarea de asociaţii familiale;


e) actele din care să rezulte reşedinţa pentru persoanele fizice cetăţeni străini prevăzute la art.1 alin.(1).

Comisia pentru industrii şi servicii

Deputat Gheorghe Marin - PSD
Se dă posibilitatea ca şi persoanele fizice cetăţeni străini care nu au domiciliul stabil în România să poată desfăşura activităţi economice conform prezentei legi.

34
f) documentele care atestă calificarea profesională şi, după caz, autorizaţia specială prevăzută la art.4 lit.d);


Nemodificat


35
g) acordurile şi avizele eliberate de instituţile abilitate, potrivit dispoziţiilor legale.


g) acordurile şi avizele eliberate de instituţile abilitate, potrivit dispoziţiilor legale, necesare desfăşurării activităţilor pentru care se solicită autorizarea.

Deputat Ioan Bivolaru - PSD-SDU

Deputat Aurelia Vasile - PSD-SDU
Precizare privind domeniul acordurilor şi avizelor.

36
(2) Cererea de autorizare sau de completare a autorizaţiei, după caz, se soluţionează în termen de 15 zile lucrătoare de la data înregistrării la autoritatea administraţiei publice locale emitente.


Nemodificat


37
Art.8. - Se consideră că au calificarea cerută de activitatea economică pentru care solicită autorizarea persoanele fizice care au pregătire profesională de specialitate sau competenţele necesare desfăşurării acelei activităţi.


Nemodificat


38
Art.9. - (1) Pregătirea profesională de specialitate sau competenţele, prevăzute la art.8, pot fi dovedite cu următoarele documente, după caz:


Nemodificat


39
a) diploma sau certificatul de absolvire a unei instituţii de învăţământ profesional, preuniversitar sau universitar, eliberate în condiţiile legii, în specialitatea pentru care solicită autorizarea;


Nemodificat


40
b) certificatul de absolvire a unei forme de pregătire profesională, organizată în condiţiile legii în vigoare la data eliberării acestuia;


Nemodificat


41
c) certificatul de competenţă profesională, eliberat de instituţiile abilitate conform legislaţiei în vigoare;


Nemodificat


42
d) cartea de meşteşug, obţinută în condiţiile prevăzute de actele normative în vigoare la data eliberării acesteia;


Nemodificat


43
e) actul doveditor privind efectuarea uceniciei la locul de muncă;


Se elimină

Comisia pentru industrii şi servicii
Este irelevant în comparaţie cu actele de la lit.a)-d).

Se regăsesşte la lit.f).



44
f) alte acte doveditoare care atestă pregătirea profesională, potrivit legii.


Nemodificat


45
(2) Persoanele fizice prevăzute la art.1 alin.(1), care au absolvit forme de pregătire profesională în străinătate, trebuie să depună, pentru obţinerea autorizaţiei, după caz:


Nemodificat


46
a) atestatul de recunoaştere şi echivalare, eliberat de Ministeul Educaţiei şi Cercetării prin Centrul Naţional de Recunoaştere şi Echivalare a Diplomelor, pentru documentele prevăzute la alin.(1) lit.a);


Nemodificat


47
b) actele prevăzute la alin.(1) lit.b)-f), însoţite de dovada recunoaşterii acestora de către autorităţile competente în domeniu din statul în care au fost emise, traduse şi legalizate conform legii, certificate de instituţia stabilită prin ordin al ministrului muncii şi solidarităţii sociale.


b) actele prevăzute la alin.(1) lit.b)-f), însoţite de dovada recunoaşterii acestora de către autorităţile competente în domeniu din statul în care au fost emise, traduse şi legalizate conform legii, certificate de Ministerul Muncii şi Solidarităţii Sociale printr-o instituţie stabilită prin ordin al ministrului muncii şi solidarităţii sociale.

Comisia pentru industrii şi servicii


Este necesar ca instituţia care certifică actele menţionate la lit.b) să fie în coordonarea Ministerului Muncii şi Solidarităţii Sociale.

48
Art.10. - Acordurile şi avizele prevăzute la art.7 alin.(1) lit.f), necesare pentru eliberarea autorizaţiei se stabilesc, în funcţie de condiţiile specifice în care urmează să se desfăşoare activitatea care se autorizează, prin hotărâri ale consiliilor locale.


Se elimină

Deputat Ioan Bivolaru - PSD-SDU

Deputat Aurelia Vasile - PSD-SDU


Acordurile şi avizele sunt stabilite prin lege şi nu prin hotărâri ale consiliilor locale.

Apare riscul abordării neuniforme a reglementării.



49
Art.11. - După obţinerea autorizaţiei, asociaţile familiale şi persoanele fizice care desfăşoară activităţi economice în mod independent sunt obligate să se înmatriculeze în Registrul Comerţului şi la organele fiscale teritoriale, conform reglementărilor legale în vigoare.


Art.11. - După obţinerea autorizaţiei, asociaţile familiale şi persoanele fizice care desfăşoară activităţi economice în mod independent sunt obligate să se înregistreze în Registrul Comerţului şi la organele fiscale teritoriale, conform reglementărilor legale în vigoare.

Comisia pentru industrii şi servicii


Pentru coroborare cu OUG nr.76/2001 privind simplificarea unor formalităţi administrative pentru înregistrarea şi autorizarea funcţionării comercianţilor.

50
Art.12. - (1) Persoanelor fizice, cetăţeni străini, care desfăşoară activităţi economice pe teritoriul României, autorizate în conformitate cu prevederile prezentei legi, li se va aplica regimul valutar stabilit prin reglementările Băncii Naţionale a României pentru rezidenţi. În acest sens, pentru operaţiunile decurgând din desfăşurarea activităţilor economice respective, aceste persoane vor putea deschide conturi în lei şi în valută la bănci şi alte entităţi juridice abilitate prin lege să desfăşoare activitate bancară în România, cu respectarea regimului valutar aplicabil rezidenţilor.


Nemodificat


51
(2) Pentru efectuarea altor operaţiuni decât cele decurgând din desfăşurarea activităţilor economice autorizate potrivit prevederilor prezentei legi, persoanele fizice prevăzute la alin.(1), în măsura în care nu şi-au stabilit domiciliul în România, pot deschide şi menţine conturi în lei şi în valută, cu respectarea regimului valutar aplicabil nerezidenţilor şi au dreptul de a converti în valută veniturile obţinute din activităţile economice desfăşurate şi de a transfera fără restricţii în străinătate disponibilităţile valutare rezultate din activitatea desfăşurată, din investiţia efectuată şi din lichidarea acesteia.


Nemodificat


52
Art.13. - (1) Cererea de renunţare la autorizaţie se adresează în scris autorităţii administraţiei publice locale emitente a autorizaţiei, de către persoana fizică interesată sau de către reprezentantul asociaţiei familiale.

(2) Revocarea autorizaţiei se realizează în termen de 15 zile lucrătoare de la înregistrarea cererii prevăzute la alin.(1).


Art.13 se modifică şi va avea următorul cuprins:

Art.13. - (1) Anularea autorizaţiei se realizează în baza cererii de renunţare sau când una din condiţiile de acordare nu mai este îndeplinită.

(2) Cererea de renunţare la autorizaţie se adresează în scris autorităţii administraţiei publice locale emitente, de către persoana fizică ce desfăşoară activităţi economice în mod independent sau de către reprezentantul asociaţiei familiale, şi se rezolvă în termen de 15 zile lucrătoare de la înregistrarea cererii.

Deputat Ioan Bivolaru - PSD-SDU

Deputat Aurelia Vasile - PSD-SDU

Deputat Istvan Antal – UDMR

Deputat Gheorghe Marin – PSD


Pentru stabilirea ordinii în care se realizează procesul de renunţare şi anulare a autorizaţiei.

A fost omisă situaţia în care condiţiile de acordare a autorizaţiei nu mai sunt îndeplinite

53
CAPITOLUL III

Sancţiuni


Nemodificat


54
Art.14. - (1) Constituie contravenţii următoarele fapte care se sancţionează astfel:

     a) neprezentarea autorizaţiei în vederea vizării anuale, potrivit prevederilor art.5 alin.(3), cu amendă de la 5.000.000 lei la 10.000.000 lei şi suspendarea autorizaţiei pentru o perioadă de 1-3 luni;

     b) neînregistrarea asociaţiilor familiale şi a persoanelor fizice care desfăşoară activităţi economice în mod independent la Registrul Comerţului şi la organele fiscale teritoriale potrivit prevederilor art.11, cu amendă de la 500.000 lei la 5.000.000 lei şi suspendarea autorizaţiei pentru o perioadă de 1-3 luni; 

c) desfăşurarea altei activităţi decât cea pentru
Art.14 se modifică şi va avea următorul conţinut:

(1) Neînregistrarea asociaţiilor familiale sau a persoanelor fizice care desfăşoară activităţi economice în mod independent la Registrul Comerţului sau la organele fiscale teritoriale se sancţionează   conform prevederilor legale în vigoare.

Deputat Iuliu Vida - UDMR 

Deputat Lucia-Cornelia Lepădatu - PSD
În corelare cu prevederle OUG nr.76/2001 privind simplificarea unor formalităţi  administrative pentru înregistrarea şi autorizarea funcţionării comercianţilor şi cu

propunerea de la art.5 alin.(3).

Prevederile literei c) se regăsesc la art.17.


care a fost eliberată autorizaţia potrivit art.6, cu amendă de la 30.000.000 lei la 50.000.000 lei şi anularea autorizaţiei.



55
(2) Cazurile de suspendare şi de anulare a autorizaţiei prevăzute la alin.(1) vor fi comunicate lunar Registrului Comerţului şi organelor fiscale competente, aflate pe raza teritorială a autorităţii publice emitente.


(2) Cazurile de suspendare sau de anulare a autorizaţiei, prevăzute prin prezenta lege, vor fi comunicate lunar de către emitent, Oficiului Registrului Comerţului şi organelor fiscale competente, aflate pe raza teritorială a autorităţii publice emitente.

Deputat Ioan Bivolaru - PSD-SDU

Deputat Aurelia Vasile - PSD-SDU

Deputat Lucia-Cornelia Lepădatu – PSD-SDU

Deputat Gheorghe Marin– PSD-SDU

Deputat  Ştefan Păşcuţ – PRM


Se elimină posibilitatea de confuzie privind obligaţia de îndeplinire  cumulativă a celor două condiţii.

Precizare necesară pentru a se stabili cui îi revine obligaţia comunicării.

56
Text nou
La art.14 se introduce un nou alin.(3) cu următorul cuprins:

(3) Anularea autorizaţiei atrage, după sine, radierea, din oficiu, din registrul comerţului a persoanei fizice ce desfăşoară activităţi economice în mod independent sau a  asociaţiei familiale.

Comisia pentru industrii şi servicii

Deputat Gheorghe Marin


În concordanţă cu reglementările în vigoare.

Situaţia a fost omisă.

57
Text nou
La art.14 se introduce un nou alin.(4) cu următorul cuprins:

 (4) Măsura anulării autorizaţiei poate fi contestată în instanţă în condiţiile legii.

Deputat Ioan Bivolaru - PSD-SDU

Deputat Aurelia Vasile - PSD-SDU

Deputat Istvan Antal - UDMR




58
Art.15. - (1) Constatarea contravenţiilor şi aplicarea sancţiunilor se fac de către persoanele împuternicite prin dispoziţie a primarului.


Art.15 se modifică şi va avea următorul conţinut:

Constatarea şi aplicarea sancţiunilor se fac conform prevederilor legale.

Comisia pentru politică economică, reformă şi privatizare


Corelare cu art.14.

59
(2) Dispoziţiile art.14 referitoare la contravenţii se completează cu dispoziţiile Ordonanţei Guvernului nr.2/2001 privind regimul juridic al contravenţiilor, cu modificările şi completările ulterioare.


Se elimină.

Comisia pentru politică economică, reformă şi privatizare
Corelare cu art.14.

60
Art.16. - (1) Persoana fizică sau asociaţia familială căreia i-a fost anulată autorizaţia poate solicita o nouă autorizare numai după expirarea unui an de la comunicarea măsurii de anulare, rămasă definitivă.


Art.16. - (1) Persoana fizică ce desfăşoară activităţi economice în mod independent sau asociaţia familială, căreia i-a fost anulată autorizaţia, ca urmare a aplicării unei sancţiuni, poate solicita o nouă autorizare numai după expirarea unui an de la comunicarea măsurii de anulare, rămasă definitivă.

Deputat Zisu Stanciu

Comisia pentru industrii şi servicii


Pentru diferenţiere de cazul anulării autorizaţiei la cererea persoanei autorizate - conf. art.13 alin.(1) şi pentru claritatea textului.

61
(2) Persoana fizică sau asociaţia familială căreia i-a fost anulată de două ori autorizaţia poate solicita o nouă autorizare numai după expirarea a 3 ani de la comunicarea ultimei măsuri de anulare, rămasă definitivă.


(2) Persoana fizică ce desfăşoară activităţi economice în mod independent sau asociaţia familială, căreia i-a fost anulată a doua oară autorizaţia, ca urmare a aplicării unei sancţiuni, poate solicita o nouă autorizare numai după expirarea a 3 ani de la comunicarea ultimei măsuri de anulare, rămasă definitivă.

Deputat Zisu Stanciu

Deputat Ioan Bivolaru - PSD-SDU

Deputat Aurelia Vasile - PSD-SDU


Pentru diferenţiere de cazul anulării autorizaţiei la cererea persoanei autorizate - conf. art.13 alin.(1) şi pentru claritatea textului.

62
Art.17. - Exercitarea activităţilor economice fără autorizaţia emisă, în condiţiile prezentei legi, constituie infracţiune şi se pedepseşte potrivit legii penale.


Art.17. - Exercitarea activităţilor economice fără autorizaţie emisă, în condiţiile prezentei legi, constituie infracţiune şi se pedepseşte potrivit legii penale.

Comisia pentru industrii şi servicii


Exprimare corectă.

63
CAPITOLUL IV

Dispoziţii tranzitorii şi finale


Nemodificat


64
Art.18. - (1) Persoanele fizice care au obţinut autorizaţii eliberate în baza Decretului-lege nr.54/1990 privind organizarea şi desfăşurarea unor activităţi economice pe baza liberei iniţiative, cu modificările şi completările ulterioare, îşi pot desfăşura activitatea în baza acestora, timp de un an de la data intrării în vigoare a prezentei legi.


Art.18. - (1) Persoanele fizice care desfăşoară activităţi economice în mod independent şi asociaţiile familiale care au obţinut autorizaţii eliberate în baza Decretului-lege nr.54/1990 privind organizarea şi desfăşurarea unor activităţi economice pe baza liberei iniţiative, cu modificările şi completările ulterioare, îşi pot desfăşura activitatea în baza acestora, timp de un an de la data intrării în vigoare a prezentei legi.

Deputat Dumitru Chiriţă - PSD-SDU

Deputat Istvan Antal - PSD-SDU


S-au omis asociaţiile familiale care au obţinut autorizaţii în baza Decretului-lege nr.54/1990.

65
(2) La expirarea termenului prevăzut la alin.(1), în vederea continuării activităţii, este necesară obţinerea unei autorizaţii, în condiţiile prezentei legi.


(2) Până la expirarea termenului prevăzut la alin.(1), în vederea continuării activităţii, este necesară obţinerea unei autorizaţii, în condiţiile prezentei legi.

Deputat Ioan Bivolaru - PSD-SDU

Deputat Aurelia Vasile - PSD-SDU


Precizare necesară.

66
Art.19. - Persoanelor fizice care au depus documentaţia în vederea obţinerii autorizaţiei pentru desfăşurarea unei activităţi independente sau pentru înfiinţarea şi funcţionarea unei asociaţii familiale, înainte de intrarea în vigoare a prezentei legi, li se eliberează autorizaţia în condiţiile prevăzute de legislaţia în vigoare la data depunerii documentaţiei.


Se elimină

Comisia pentru industrii şi servicii
Prevederea respectivă este cuprinsă în art.18.

67
Art.20. - Prezenta lege intră în vigoare la data publicării în Monitorul Oficial al României, Partea I, şi se pune în aplicare în termen de 90 de zile de la data publicării.


Art.20. - Prezenta lege intră în vigoare în termen de 90 de zile de la data publicării în Monitorul Oficial al României, Partea I.

Deputat Ioan Bivolaru - PSD-SDU

Deputat Aurelia Vasile - PSD-SDU


Situaţie imposibilă, intrarea în vigoare nu poate fi alta decât în momentul punerii în aplicare.

68
Art.21. - În aplicarea prevederilor prezentei legi, vor fi elaborate norme metodologice, care vor fi supuse aprobării prin hotărâre a Guvernului, în termen de 90 de zile de la publicarea prezentei legi în Monitorul Oficial al României.


Art.21. - În aplicarea prevederilor prezentei legi, vor fi elaborate norme metodologice, care vor fi aprobate prin hotărâre a Guvernului, în termen de 60 de zile de la publicarea prezentei legi în Monitorul Oficial al României.

Comisia pentru industrii şi servicii

Deputat Octavian Purceld – PRM

Deputat Gheorghe Marin - PSD


Pentru a da posibilitatea cunosterii modului de aplicare a Legii, până la intrare în vigoare a acesteea şi pentru exprimare corectă.

69
Art.22. - Dispoziţiile prezentei legi se completează cu dispoziţiile Legii nr.87/1994 pentru combaterea evaziunii fscale.


Nemodificat


70
Art.23. - La data punerii în aplicare a prezentei legi se abrogă:

a) Decretul-lege nr.54/1990 privind organizarea şi desfăşurarea unor activităţi economice pe baza liberei iniţiative, publicat în Monitorul Oficial al României, Partea I, nr.20 din 6 februarie 1990, cu modificările şi completările ulterioare;

b) Hotărârea Guvernului nr.201/1990 pentru aprobarea normelor de aplicare a Decretului-lege nr.54/1990 privind organizarea şi desfăşurarea unor activităţi economice pe baza liberei iniţiative, publicată în Monitorul Oficial al României, Partea I, nr.33-34 din 8 martie 1990, cu modificările şi completările ulterioare.


Art.23. - La data intrării în vigoare a prezentei legi se abrogă:

a) Decretul-lege nr.54/1990 privind organizarea şi desfăşurarea unor activităţi economice pe baza liberei iniţiative, publicat în Monitorul Oficial al României, Partea I, nr.20 din 6 februarie 1990, cu modificările şi completările ulterioare;

b) Hotărârea Guvernului nr.201/1990 pentru aprobarea normelor de aplicare a Decretului-lege nr.54/1990 privind organizarea şi desfăşurarea unor activităţi economice pe baza liberei iniţiative, publicată în Monitorul Oficial al României, Partea I, nr.33-34 din 8 martie 1990, cu modificările şi completările ulterioare.

Comisia pentru industrii şi servicii


În conformitate cu Legea nr.24/2000 privind normele de tehnică legislativă.

II. Amendamente respinse

În cursul dezbaterilor, Comisiile au respins următoarele amendamente: 

Nr.

crt.
Text iniţial
Amendamente propuse şi respinse 

Autorul
Motivare

a) pentru susţinerea amendamentelor;

b) argumente pentru respingerea amendamentelor.

0.
1.
2.
3.

1.
Art.1. - (1) Persoanele fizice, cetăţeni români şi cetăţeni ai statelor membre ale Uniunii Europene şi ai celorlalte state apaţinând spaţiului economic european, pot desfăşura activităţi economice pe teritoriul României, în mod independent, şi pot constitui asociaţii familiale, în condiţiile prevăzute de prezenta lege.


Art.1. - (1) Persoanele fizice, cetăţeni români sau cetăţeni ai statelor membre ale Uniunii Europene pot desfăşura activităţi economice pe teritoriul României, în mod independent, şi pot constitui asociaţii familiale, în condiţiile prevăzute de prezenta lege.

Deputat Dumitru Chiriţă - PSD-SDU

Deputat Valentin Calcan - PSD-SDU


a) Textul propus corespunde prevedeilor din Directiva UE 99/42/CE prin care se acordă numai cetăţenilor statelor membre UE dreptul de a presta activităţi economice ca persoane fizice independente sau asociaţii familiale. Textul astfel propus devansează momentul aplicării directivei UE în România care în mod normal ar trebui aplicată la momentul acceptării României ca membru cu drepturi depline în UE.

b) Amendamentul nu respectă cerinţa Comisiei Europene pusă ţărilor candidate la aderarea la Uniunea Europeană de a asigura condiţii de acces egale la activităţile economice desfăşurate de persoane fizice, atât pentru ţările membre, cât şi pentru cei ai ţărilor din spaţiul economic european (Norvegia, Islanda, Elveţia, Lichtentein).

2.
Art.1. - (1) Persoanele fizice, cetăţeni români şi cetăţeni ai statelor membre ale Uniunii Europene şi ai celorlalte state apaţinând spaţiului economic european, pot desfăşura activităţi economice pe teritoriul României, în mod independent, şi pot constitui asociaţii familiale, în condiţiile prevăzute de prezenta lege.


Art.1. - (1) Persoanele fizice, cetăţeni români şi cetăţeni ai altor state, pot desfăşura activităţi economice pe teritoriul României, în mod independent, şi pot constitui asociaţii familiale, în condiţiile prevăzute de prezenta lege.

Deputat Bondi Gyongyike – UDMR


a) Formularea iniţială - statele memebre ale Uniunii Europene şi ai celorlalte state aparţinând spaţiului economic european - elimină o serie de ţări şi prin aceasta este discriminatorie.

b) Amendamentul propus contravine Rezoluţiei Consiliului European din 30 noiembrie 1994 privind limitarea admisiei cetăţenilor ţărilor terţe pe teritoriul statelor membre în scopul desfăşurării de activităţi economice de liberă iniţiativă (de către persoane fizice).

3
Art.2. - (1) Asociaţia familială se poate înfiinţa la iniţiativa unei persoane fizice şi se constituie din membrii de familie ai acesteia, care locuiesc şi gospodăresc împreună.


Art.2. - (1) Asociaţia familială se poate înfiinţa la iniţiativa unei persoane fizice şi se constituie din membrii de familie ai acesteia.

Deputat Ion Mocioi - PRM
a) Eliminarea restricţiei de a locui în aceeaşi localitate.

b) Acest amendament este în contradicţie cu amendamentul aprobat al deputaţilor Ioan Bivolaru, Aurelia Vasile şi Florentin Sandu

4.
Art.5. - (1) Autorizaţia pentru desfăşurarea de către persoane fizice a unor activităţi în mod independent, cât şi pentru înfiinţarea şi funcţionarea de asociaţii familiale se eliberează, la cerere, de primarii comunelor, oraşelor, municipiilor, respectiv ai sectoarelor municipiului Bucureşti, pe raza cărora persoanele fizice îşi au domiciliul sau urmează să-şi desfăşoare activitatea, după caz.

Art.5. - (1) Autorizaţia pentru desfăşurarea de către persoane fizice a unor activităţi în mod independent, cât şi pentru înfiinţarea şi funcţionarea de asociaţii familiale se eliberează, la cerere, de primarii comunelor, oraşelor, respectiv municipiilor pe raza cărora persoanele fizice îşi au domiciliul sau urmează să-şi desfăşoare activitatea, după caz.

Deputat Anca Boagiu - PD

Deputat Mircea Toader - PD


a) În conformitate cu Decretul nr.54/1990 pentru persoanele fizice cu domiciliul în capitală autorizaţiile au fost eliberate de Primăria Generală a capitalei, autorizaţii care rămân în continuare valabile. Eliberarea autorizaţiilor la nivelul primăriilor de sector va crea un paralelism în evidenţa acestor autorizaţii nemaifiind un control eficient al modului în care funcţionează astfel de activităţi autorizate de două instituţii diferite, respectiv Primăria Generală şi primăriile de sector. Cu atât mai mult cu cât toate aceste autorizaţii trebuie înscrise la Registrul Comerţului la nivelul Municipiului Bucureşti, neexistând registre ale comerţului la nivelul sectoarelor ca să justifice aşa-numita descentralizare pe care o solicită iniţiatorul.

b) Amendamentul propus ar da posibilitatea unei persoane fizice să obţină mai multe autorizaţii, având în vedere că autorizaţia se eliberează, fie pentru domiciliu, fie pentru localitatea unde îşi desfăşoară activitatea, lucru care contravine prezentei legi.

5
Text nou
La art.5 se propune un nou alineat (5) cu următorul conţinut:

“Art.5

(5) Persoana fizică, acţionar unic al unei societăţi comerciale, nu poate obţine şi autorizaţie pentru a desfăşura activităţi economice în mod independent.”

Deputat Valentin Calcan - PSD-SDU


a) Persoana fizică, acţionar unic al unei societăţi comerciale poate în cazul acesta să desfăşoare şi activităţile economice care intră în sfera celor ce au nevoie de "autorizaţie în mod independent", deci având în vedere că le include, nu este necesară o nouă autorizare. Conform Legii nr.31, o persoană nu poate fi acţionar unic decât într-o singură societate.

b) Propunerea nu este relevantă pentru spiritul şi scopul prezentei legi.

6
Art.7. – (1)

b) cazierul judiciar;


Art.7. – (1)

b) cazierul judiciar pentru persoana fizică ce desfăşoară activităţi în mod independent sau pentru reprezentantul asociaţiei familiale;

Deputat Octavian Purceld - PRM
a) Cazier juridic numai pentru persoana fizică ce desfăşoară activităţi în mod independent sau pentru reprezentantul asociaţiei familiale.

b) Cazier juridic este necesar pentru toţi care solicită autorizarea de comerciant pentru a se vedea dacă îndeplinesc condiţiile prevăzute la art.4 lit.f).

7
Art.7. – (1)

b) cazierul judiciar;


Art.7. – (1)

b) cazierul judiciar conform art.4 alin.(1).
Deputat Grigore Emil Rădulescu - PRM
a) Este necesară numai dovada că cei care solicită autorizarea de comerciant îndeplinesc condiţiile prevăzute la art.4 lit.f).

b) Adeverinţa privind cazierul fiscal este un formular standardizat care cuprinde situaţia solicitantului, urmând ca aceasta să fie analizată de autoritatea la care se depune.  

8
Art.7. – (1)

b) cazierul judiciar;


Art.7. – (1) lit. b) să se elimine.

Deputat Nicolae Enescu - PRM
a) Se ia dreptul la muncă.

b) Art.281 din Codul Penal interzice desfăşurarea actelor de comerţ de către persoanele  care au fost condamnate pentru încălcarea regimului legal în domeniu.

9
Art.12

(2) Pentru efectuarea altor operaţiuni decât cele decurgând din desfăşurarea activităţilor economice autorizate potrivit prevederilor prezentei legi, persoanele fizice prevăzute la alin.(1), în măsura în care nu şi-au stabilit domiciliul în România, pot deschide şi menţine conturi în lei şi în valută, cu respectarea regimului valutar aplicabil nerezidenţilor şi au dreptul de a converti în valută veniturile obţinute din activităţile economice desfăşurate şi de a transfera fără restricţii în străinătate disponibilităţile valutare rezultate din activitatea desfăşurată, din investiţia efectuată şi din lichidarea acesteia.


Art.12

(2) Pentru efectuarea altor operaţiuni decât cele decurgând din desfăşurarea activităţilor economice autorizate potrivit prevederilor prezentei legi, persoanele fizice prevăzute la alin.(1), în măsura în care nu şi-au stabilit domiciliul în România, pot deschide şi menţine conturi în lei şi în valută, cu respectarea regimului valutar aplicabil nerezidenţilor şi au dreptul de a converti în valută veniturile obţinute din activităţile economice desfăşurate şi de a transfera în străinătate disponibilităţile valutare rezultate din activitatea desfăşurată, din investiţia efectuată şi din lichidarea acesteia, cu dovada achitării obligaţiilor fiscale.

Deputat Grigore Emil Rădulescu - PRM


a) Amendamentul propune controlul transferurilor în străinătate disponibilităţile valutare rezultate din activitatea desfăşurată, cu condiţia achitării tuturor obligaţiilor faţă de bugete. 

b) Prin restricţia formulată, amendamentul contravine principiului liberei circulaţii a capitalurilor.

Art.18. - (1) Persoanele fizice care au obţinut autorizaţii eliberate în baza Decretului-lege nr.54/1990 privind organizarea şi desfăşurarea unor activităţi economice pe baza liberei iniţiative, cu modificările şi completările ulterioare, îşi pot desfăşura activitatea în baza acestora, timp de un an de la data intrării în vigoare a prezentei legi.

(2) La expirarea termenului prevăzut la alin.(1), în vederea continuării activităţii, este necesară obţinerea unei autorizaţii, în condiţiile prezentei legi.


Art.18. - (1) Până la intrarea în vigoare a prezentei legi persoanele fizice care au obţinut autorizaţii eliberate în baza Decretului-lege nr.54/1990 privind organizarea şi desfăşurarea unor activităţi economice pe baza liberei iniţiative, cu modificările şi completările ulterioare, îşi pot desfăşura activitatea în baza acestora, timp de un an de la data intrării în vigoare a prezentei legi.

(2) După intrarea în vigoare a legii, persoanele fizice de la alin.(1) îşi pot continua activitatea desfăşurată până acum, conform prezentei legi, nemaiavând obligaţia să obţină o autorizaţie nouă, în condiţiile prezentei legi.

Deputat Robert Raduly - UDMR


a) Este inoportună reînregistrarea acestor asociaţii familiale, respectiv obligarea lor la plata unor noi taxe pentru obţinerea aceloraşi autorizaţii necesare funcţionării pe care le-au avut şi până în momentul respectiv, acesta necesitând - nu în ultimul rând - timp şi bani.

b) Amendamentul propus nu acordă un termen de graţie cuprins între data intrării în vigoare a prezentei legi şi data la care vechile autorizaţii emise în baza Decretului-Lege nr.54/1990 nu mai sunt valabile.

Amendamentul propus la alin.(2) contravine spiritului legii de a crea condiţii egale de acces la activităţile economice desfăşurate de persoane fizice pe cont propriu, avantajânu-i pe cei deja autorizaţi în condiţiile vechilor reglementări, respectiv Decretul-Lege nr.54/1990.

Art.22. - Dispoziţiile prezentei legi se completează cu dispoziţiile Legii nr.87/1994 pentru combaterea evaziunii fscale.
Se elimină

Deputat Octavian Purceld – PRM


a) Se aplică fără a mai fi menţionat.

b) Se adresează persoanelor fizice pentru a fi atenţionate suplimentar.



                                          PREŞEDINTE,                                                                   PREŞEDINTE,


        Dan Radu RUŞEANU                                                             Istvan ANTAL

              SECRETAR,                                                                        SECRETAR,

                               Lucia-Cornelia  Lepădatu                                            
     Cristian Buzea 

      Consilier parlamentar

                                                                       











                            Doina Leonte 
        Experţi  parlamentari

              Viorela Gondoş

           Olga Tutoveanu

PARLAMENTUL ROMÂNIEI

CAMERA DEPUTAŢILOR

Comisia pentru politică

economică, reformă şi privatizare

Bucureşti,

Nr.21/I/393 /28.05.2002

  Comisia pentru industrii şi servicii

   Bucureşti, 

   Nr.  23/88/ 28.05 2002



           C ă t r e,





 BIROUL PERMANENT AL





CAMEREI   DEPUTAŢILOR


Vă înaintăm, alăturat, RAPORTUL COMUN asupra proiectului de Lege privind desfăşurarea unor activităţi economice de către persoane fizice, trimis Comisiilor, pentru  examinare  în  fond, în procedură de urgenţă, cu adresa nr.195/ 18.04.2002

               PREŞEDINTE,                                         PREŞEDINTE,

          Dan Radu RUŞANU                                       Istvan ANTAL    

